ઈમામે ઝમાના (અ.સ.)ની ખિદમતમાં હાજર થવા માટે આપણે આપણી જાતને કેટલી પાક કરી? દરેક ગંદા અને નજીસની પહોંચ ઈમામ સુધી નહિ હોય. તે શખ્સ જે માથાથી લઈને પગ સુધી ગંદકીથી ભરેલો, નજીસ અને અપવિત્ર હોય તેને બાદશાહના દરબારમાં જવા દેવામાં નહીં આવે. તેને દરબારમાં જવાની પરવાનગી નથી આપવામાં આવતી. અગર તેણે મુલાકાત કરવી છે તો તેને પહેલે પાક સાફ કરવામાં આવે છે, નવડાવે છે, ધોવડાવે છે, પાક-સાફ કપડા પહેરાવે છે, ખુશ્બુ અને અતર લગાવે છે. પછી દરબાર સુઘી પહોંચવા દે છે. જે ખરાબ છે, ગંદા છે, બદબુદાર છે તો તેને શાહની ગુલામી અને નોકરીનો શરફ નથી મળતો.